《和齐次风侍读四月九日独游陶然亭即目韵》
清代·陈浩

下直端居兴有余，独携藤杖当巾车。小亭地回穿芳径，古寺僧间写梵书。

揽胜偶来人迹外，观空已到佛生初。谁能会得陶然意，云影天光总自如。

作者简介：清顺天昌平人，字紫澜。雍正二年进士。授编修，官至少詹事。书法东坡，上参魏晋诸家。诗品在白香山、刘禹锡之间。晚主讲开封宛南书院。乾隆三十六年皇太后八十“万寿”时，命入九老，赐游香山，时年逾八十。有《生香书屋集》。